Ակադեմիայի կամուրջ

Ակադեմիայի կամուրջ (իտալ.՝ Ponte dell'Accademia), Վենետիկի Մեծ ջրանցքի չորս կամուրջներից մեկն է։ Անվանվել է Վենետիկի գեղարվեստի ակադեմիայի պատվին։ Ակադեմիան 1907-2004 թվականներին Վենետիկի Ակադեմիայի պատկերասրահի հետ միասին տեղակայված են եղել «Scuola della Carità» շենքում, որտեղ էլ այժմ գտնվում է ակադեմիայի պատկերասրահը։ Կամուրջն Ակադեմիայի պատկերասրահը միացնում է Սան Մարկո շրջանի հետ։ Պատմություն Կամուրջը նախատեսվել է կառուցել դեռևս 1488 թվականին։ Քաղաքային խորհրդում պրովեդիտոր Լուկա Տրումն առաջարկել է Մեծ կանալի վրա կառուցել երկու կամուրջ, մեկը՝ նշված վայրում, մյուսը՝ Սանտա Սոֆիայում։ Նրա առաջարկը ծիծաղ է առաջացրել խորհրդի անդամների մոտ, և հարցը քվերակության չի դրվել։ Ալֆրեդ Վևիլի նախագծով ստեղծված պողպատե կոնստրուկցիայով կամուրջը բացվել է 1854 թվականի նոյեմբերի 20-ին, սակայն քանդվել է և փոխարինվել Էուժենիո Միոցցիի նախագծով ստեղծված փայտե կամրջով, որը բացվել է 1933 թվականին։ Երկրորդ կամուրջը, գտնվելով վատ վիճակում, 1985 թվականին փոխարինվել է ներկայիս կամրջով։ 2011 թվականին առաջ է քաշվել կամուրջը փոխարինելու հարցը։ Սիրահարները «սիրային կողպեքներ» են ամրացնում կամրջի մետաղական ձողերի վրա, սակայն Վենետիկի իշխանությունները միջոցներ են ձեռնարկում դրա դեմ։ Պատկերասրահ Տես նաև Վենետիկի կամուրջների ցանկ Ծանոթագրություններ Արտաքին հղումներ Panoramic virtual tour of Ponte dell Accademia & Accademia gallery Արխիվացված 2021-04-18 Wayback Machine